Diari Oficial de la Generalitat Valenciana


Sumari del DOGV 3092, del 03-10-1997 (1997/10308)

RESOLUCIÓ de 24 de setembre de 1997, de la Direcció General de Desenvolupament Rural i Producció Agrària, per la qual s'estableixen els preus màxims que han de pagar els alumnes pels productes lactis acollits a les ajudes al seu consum a centres escolars.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1997/09/24/(1)/dof/vci/html**

### Dades del document

Número de DOGV
:   3092

Data del DOGV
:   03-10-1997

Secció del DOGV
:   DISPOSICIONS GENERALS

Número del document
:   1997/10726


Data del document
:   24-09-1997

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

3276 RESOLUCIÓ de 24 de setembre de 1997, de la Direcció General de Desenvolupament Rural i Producció Agrària, per la qual s'estableixen els preus màxims que han de pagar els alumnes pels productes lactis acollits a les ajudes al seu consum a centres escolars. [97/X10513]
  
En l'article tercer, paràgraf tercer, de l'Ordre de 19 de maig de 1994, de la Conselleria d'Agricultura, Pesca i Alimentació, per la qual es regulen les ajudes a la cessió de llet i determinats productes lactis als alumnes de centres escolars de la Comunitat Valenciana, s'estableix que la Direcció General de Desenvolupament Rural i Producció Agrària dictarà una resolució en la qual s'establiran els preus màxims que han de pagar els alumnes pels diferents productes inclosos en l'annex I, a fi que aquesta ajuda repercutisca directament en els alumnes dels establiments escolars.
  
La quantia de l'ajuda comunitària vigent és de 29,44 ecus per cada 100 quilograms de productes de la categoria I, "llet sencera", i de 18,58 ecus per cada 100 quilograms de productes de la categoria II, "llet semidesnatada".
  
En consideració a això i als preus proposats pels proveïdors de llet i productes lactis per al curs escolar 1997/98, en l'exercici de la competència que m'atribueix l'esmentada Ordre de 19 de maig de 1994, resolc:
  
S'estableixen els preus màxims de referència a la data d'aquesta resolució que han de pagar els alumnes acollits a les ajudes al consum de llet i productes lactis a centres escolars, regulades en l'Ordre de 19 de maig de 1994, de la Conselleria d'Agricultura, Pesca i Alimentació, en las quanties que s'indiquen a continuació per categoria i presentacions comercials.
  
 Preu màxim que ha
  
 de pagar l'alumne
  
Categoria Presentació comercial (IVA exclòs)
  
 Ia 1 litre de llet sencera pasteuritzada 46,32 PTA/kg
  
 1 litre de llet sencera UHT 53,70 PTA/kg
  
 200 cc de llet sencera 102,25 PTA/kg
  
 IIa 1 litre de llet semidesnatada 71,86 PTA/kg
  
 IIb 1 litre de llet semidesnatada aromatitzada 88,70 PTA/kg
  
 200 cc de llet semidesnatada aromatitzada 163,12 PTA/kg
  
 III 1 kg de formatge fresc o fos 225,70 PTA/kg
  
 IV 1 kg d'altres formatges 516,77 PTA/kg
  
Aquests preus s'estableixen per a un tipus de conversió de l'ecu de 167,153 PTA/ecu, i quedaran modificats automàticament amb l'alteració de l'import de l'ajuda comunitària o el canvi de l'ecu.


Còpia Permalink ELI